text: 2016-cı ildə Qazaxıstan Cinayət Məcəlləsinin yeni redaksiyasında və ölüm hökmünün cəza kimi qeyd olunmasının zəruriliyi ilə bağlı müzakirələr başlayıb. Qazaxıstan baş prokurorunun müavini Yohan Merkel ölüm hökmünün tam ləğvinin tərəfdarı olmadığını bildirib. Müzakirələr zamanı barəsində ölüm cəzası tətbiq oluna bilən şəxslərin siyahısının genişləndirilməsi, korrupsiya, pedofiliya və narkotik vasitələrin qanunsuz dövriyyəsində təqsirli bilinən şəxslərin də daxil edilməsi təklif olunub. Bununla belə, 2016-cı ildə Qazaxıstan Senatının deputatı Dariqa Nazarbayeva pedofillərə qarşı ölüm hökmünün tətbiqi ilə bağlı yayılan xəbərləri təkzib edərək, onlara kimyəvi kastrasiya tətbiq ediləcəyini bildirib.